stanford-oval/wikipedia huggingface dataset:
Eva Wichman

Eva Wichman noin vuonna 1950.
Eva Aline Wichman (vuodesta 1930 Gardberg, vuosina 1938–1945 Parland; 28. maaliskuuta 1908 Helsinki – 5. kesäkuuta 1975 Helsinki) oli suomenruotsalainen kirjailija, lelusuunnittelija ja kääntäjä.
Wichman opiskeli Helsingin taideteollisessa koulussa ja työskenteli sitten koristetaiteilijana ja lelusuunnittelijana. Wichman sai 1930-luvulla kaksi kertaa kultamitalin suunnittelemistaan puuleluista. Hän toimi sittemmin Huhtamäki-Hellaksen ja Fazerin taiteellisena johtajana ja ryhtyi myöhemmin vapaaksi taiteilijaksi.
Wichman kuului 1930- ja 1940-luvulla kirjallisen uransa aloittaneisiin toisen polven modernisteihin, ja hänen kertomuksensa sijoittuvat usein kaupunkimiljööseen.  1950-luvulla Wichman kuului jonkin aikaa kommunistiseen puolueeseen ja kirjoitti tällöin myös poliittisvaikutteista lyriikkaa. Hän ei kuitenkaan ollut tyytyväinen siihen tapaan, jolla kommunistinen puolue kohteli taiteilijoita, ja hän erosi lopulta puolueesta.
Wichman oli naimisissa 1938–1945 kirjailija Ralf Parlandin kanssa; Thomas Parland oli heidän poikansa. Hän oli 67-vuotias, kun hän kuoli vuonna 1975 keuhkosyöpään.
Teoksia

Mania, novellikokoelma, 1937
Här är allt som förut, 1938
Molnet såg mig, novellikokoelma, 1942
Ohörbart vattenfall, romaani, 1944
Ormöga, runokokoelma, 1946
Den andra tonen, runokokoelma, 1948
Där vi går, proosalyriikkaa, 1949
Dikt i dag,  1951
De levande, runokokoelma, 1954 (runoj)
Småkryp i blåsten: urval 1937-1949, 1954
Färgernas strand, runokokoelma, 1956
Andarnas flykt. Vårt hjärtas kultur. Inbillning, 1957
Dikter 1960, 1960
Diktarväg, runovalikoima, 1961
Se dig omkring: Molnet såg mig och andra berättelser, 1962
Det sker med ens, runokokoelma, 1964
Orientering, runokokoelma, 1967
Dikter nu, 1975
Bitar av livet, belysta. Eva Wichmans efterlämnade prosa, toimittanut Inga-Britt Wik, 1977
Palkinnot

Granbergin palkinto 1945
Längmanin palkinto 1962
Echoes of Eternity

| Echoes of Eternity> Tiedot |
| --- | --- |
Toiminnassa:  2005–
Tyylilaji:  progressiivinen metalli, thrash metal, goottimetalli
Kotipaikka:   Los Angeles, Kalifornia, Yhdysvallat
Laulukieli:  englanti
Jäsenet:  Francine Boucher, Laulu   Brandon S. Patton, Kitara   Bryan Eagle, Kitara   Duane Cowan, Basso   Kirk Clarrison, Rummut  
Levy-yhtiö:  Massacre Records   Nuclear Blast  
Infobox OKNimi-testi OK: 
Echoes of Eternity on progressiivista metallia soittava yhdysvaltalainen yhtye, joka on perustettu vuonna 2005 Los Angelesissa.
Jäsenet > Nykyiset

Francine Boucher – laulu
Brandon S. Patton – kitara
Bryan Eagle – kitara (2008–)
Duane Cowan – basso
Kirk Clarrison – rummut
Jäsenet > Entiset

James Urias – kitara
Sam Young – kitara (–2008)
Diskografia > Demot

Echoes of Eternity (2005)
Diskografia > Albumit

The Forgotten Goddess (2007)
As Shadows Burn (2009)
Ageless (2019)
Diskografia > Splitit

Passenger Sampler (2006, split-albumi Mnemicin, Therionin ja Sirenian kanssa)
Aiheesta muualla

Echoes of Eternity Encyclopaedia Metallumissa (englanniksi)
FUB-JWH-018

| FUB-JWH-018 |
| --- | --- |

Tunnisteet
IUPAC-nimi:  (1-(4-fluoribentsyyli)-1H-indol-3-yl)(naftaleeni-1-yl)metanoni
PubChem CID:  121489975
Ominaisuudet
Molekyylikaava:  C26H18FNO
Moolimassa:  379,43 g/mol
FUB-JWH-018 (tunnetaan myös nimellä FUB-018) on indolista johdettu synteettinen kannabinoidi. Se muistuttaa rakenteellisesti seuraavia synteettisiä kannabinoideja: JWH-018, AB-FUBICA ja ADB-FUBICA.
Se on luokiteltu kontrolloiduksi kemikaaliksi Kiinassa lokakuusta 2015 lähtien.
Käännös suomeksi
FUN Tampere

| FUN Tampere |
| --- | --- |
 Paikallisella otteella
Perustettu:  25. syyskuuta 2013
Lopettanut:  31. elokuuta 2021
Kuuluvuus: Maakunnallinen
Tampere: 89,0 MHz
TTV:n kaapeli: 93,0 MHz
TeliaSoneran kaapeli: 106,3 MHz
Mediatiedot
Omistaja:  Pirmediat Oy
FUN Tampere oli tamperelainen kaupallinen radioasema, jonka tominta päättyi syyskuussa 2021.
FUN Tampere voitti 22. maaliskuuta 2019 RadioMedian Radio Gaalassa kategorian Vuoden paikallinen radio-ohjelma 2018.
1. syyskuuta 2021 alkaen kanavan korvasi Tampereen Kiakkoradio.
Elokuvavuosi 1966

Tässä artikkelissa käsitellään vuoden 1966 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Dracula – pimeyden ruhtinas
Fantastinen matka
Georgy Girl – keinoista paras
Grand Prix
Hyvät, pahat ja rumat
Käpy selän alla
Loma Kaliforniassa
Millipilleri
Revolverimies Waco
Tapaus Wilson
Topralli
Transfer
Venäläiset tulevat, venäläiset tulevat
Aiheesta muualla

Elokuvavuosi 1966 Internet Movie Databasessa (englanniksi)
Elokuvavuosi 1958

Tässä artikkelissa käsitellään vuoden 1958 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Dracula
Jättiläisnaisen hyökkäys
Kitara kainalossa
Kätketty linnake
Mies tältä tähdeltä
Murheenkryynin poika
Niskavuoren naiset
Pahan kosketus
Paksunahka
Pekka ja Pätkä Suezilla
Pekka ja Pätkä miljonääreinä
Pieni luutatyttö
Plan 9 from Outer Space
Sotapojan heilat
Sven Tuuva
Valuva kuolema
Vertigo – punainen kyynel
Aiheesta muualla

Elokuvavuosi 1958 Internet Movie Databasessa (englanniksi)
Etelä-Lahnalampi

| Etelä-Lahnalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°04′58″N, 26°37′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Haarajoki Mallokseen 
Järvinumero:  14.927.1.004
Mittaustietoja
Pinnankorkeus:  104,3 m  
Pituus:  1,4 km  
Leveys:  540 m  
Rantaviiva:  4,075 km  
Pinta-ala:  44,885 ha  
Saaria:  ei saaria 
 fiEtelä-Lahnalampi 
Etelä-Lahnalampi  on Etelä-Savossa Kangasniemellä  Pyyvinkylän lähellä sijaitseva lampi. Sen vieressä sijaitsee Pohis-Lahnalampi.
Maantietoa

Lampi on 1,4 kilometriä pitkä, 540 metriä leveä, ja sen pinta-ala on 45 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 4,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Malloksen valuma-alueeseen (14.927) se kuuluu. Lammen vedenpinnan korkeus on 104,3 metriä mpy.
Elokuvavuosi 1959

Tässä artikkelissa käsitellään vuoden 1959 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Aatamin puvussa ja vähän Eevankin
Anne Frankin päiväkirja
Ben-Hur
Ei ruumiita makuuhuoneeseen
Hiroshima, rakastettuni
Pekka ja Pätkä mestarimaalareina
Piukat paikat
Prinsessa Ruusunen
Rio Bravo
Suurinta elämässä
Taas tapaamme Suomisen perheen
Vaarallinen romanssi
Viimeinen juna Gun Hillistä
Viimeisellä rannalla
Virtaset ja Lahtiset
Yks’ tavallinen Virtanen
Aiheesta muualla

Wikimedia Commonsissa on kuvia tai muita tiedostoja aiheesta .
Elokuvavuosi 1959 Internet Movie Databasessa (englanniksi)
Federico Mompou

Frederic Mompou (1980)
Federico Mompou (16. huhtikuuta 1893 Barcelona – 30. kesäkuuta 1987 Barcelona) oli espanjalainen säveltäjä. Hänet tunnetaan lauluistaan ja pianominiatyyreistään. Mompou opiskeli pianonsoittoa Barcelonassa ja piti ensikonserttinsa 15-vuotiaana. Kolme vuotta myöhemmin hän pääsi Enrique Granadosin suosituksella Pariisiin opiskelemaan pianonsoittoa ja harmoniaa. Siellä hän sävelsi ensimmäiset pianokappaleensa (Impresiones intimas, 1911–1914).
Ensimmäisen maailmansodan puhjettua Mompou palasi Barcelonaan, josta hän muutti takaisin Pariisiin vuonna 1921. Hän pysyi siellä seuraavat 20 vuotta, kunnes palasi uudemman kerran pysyvästi Barcelonaan. Hänestä tehtiin Ordre des Arts et des Lettres'n Chevalier. Hän sai säveltäjänä vaikutteita muun muassa Erik Satielta.
Monet Mompoun pianosarjoista sävellettiin pitkien ajanjaksojen kuluessa. Niihin kuuluvat 12 Cançons i dansas (1921–1928, 1942–1962), kymmenen Preludia (1927–1930, 1943–1951), Variaciones sobre un tema di Chopin (1938–1957), Paisajes (1942–1960) ja Música callada (1959–1967). Lauluteoksiin lukeutuvat Comptines I-VI (1931, 1943), Combat del somni (1942–1948) ja Llueve sobre el rio (1945). Kuoroteoksia ovat Cantar del alma (1951) ja Improperios (1963).
Fatih Birol

Fatih Birol
Fatih Birol (s. 1958 Ankara, Turkki) on Kansainvälisen energiajärjestön (IEA)  pääjohtaja.
Birol valmistui energiatekniikan kandidaatiksi Istanbulin teknillisestä korkeakoulusta ja suoritti ylemmän korkeakoulututkinnon ja tohtorintutkinnon energiataloudesta ja mallintamisesta Wienin teknillisessä korkeakoulussa.
Hän työskenteli kuusi vuotta OPEC:ssä (Organization of the Petroleum Exporting Countries) Wienissä.
Hän liittyi IEA:han vuonna 1995. Birol on toiminut Kansainvälisen energiajärjestön pääjohtajana vuodesta 2015.
Hän on myös johtaja virastossa, joka on vastuussa energiapolitiikan ekonomisista analyyseista. Hän valvoo maailman tulevaisuuden energianäkymää (engl. World Energy Outlook), mikä on IEA:n tärkein projekti ja se on tunnistettu maailman luotettavammaksi lähteeksi energiapolitiikassa.[lähde? ]
Birol opastaa IEA:n jäsenmaita energiaturvallisuudessa ja ilmastonmuutosongelmissa . Hän on vastuussa juuri perustetusta IEA:n kaupallisen energian raadista, joka yhdistää monen suuren energiayhtiön johtajia, jotta he voivat sopia keskenään tulevista energiahaasteista.[lähde? ]
Birol on saanut palkintoja Venäjän tiedeakatemiasta vuonna 2002 ja Yhdysvaltain energiayhtiöltä vuonna 2004 tunnustuksena panostuksestaan energiapolitiikkaan. Hän sai myös vuosittaisen IEA:n palkinnon panostuksestaa ammattiinsa (engl. Outstanding Contributions to the Profession) vuonna 2005.[lähde? ]
Itävallan tasavalta myönsi hänelle kultaisen kunniamitalin vuonna 2007 panostuksesta maailman energiaongelmien ratkaisemiseen.[lähde? ]
Aiheesta muualla

Fatih Birolin elämäkerta (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fatih Birol
Käännös suomeksi
Fekalooma

Nuolella merkitty fekalooma, joka on aiheuttanut akuutin umpilisäkkeen tulehduksen.
Fekalooma on suoliston ulostekivettymä, joka voi kehittyä esimerkiksi ummetuksen aiheuttaman ulostetukkeuman eli -impaktion kovettuessa. Fekalooma voi aiheuttaa suolistossa haavauman tai puhkeuman; sen ja ulostetukkeuman mahdollisia komplikaatioita ovat myös tulehdus peräsuolessa, peräpukamien paheneminen ja peräsuolen esiinluiskahtaminen. Erilaisia virtsateihin liittyviä oireita voi esiintyä niihin kohdistuvan painevaikutuksen johdosta. Tuntuessaan vatsan päällä fekalooma voi aiheuttaa epäilyn kasvaimesta.
Fekaloomasta käytetään myös nimityksiä koprooma, skatooma, ulostepahka, fekaliitti ja koproliitti.
FUAS-liittouma

| FUAS-liittouma |
| --- | --- |

LAMK kampusalue
Laurean Tikkurilan paikallisyksikkö
FUAS-liittouma (engl. Federation of Universities of Applied Sciences) oli Hämeen ammattikorkeakoulun, Lahden ammattikorkeakoulun ja Laurea-ammattikorkeakoulun muodostama strateginen liittouma vuosina 2012–2017. Liittouma toimi Uudenmaan, Itä-Uudenmaan, Päijät-Hämeen ja Kanta-Hämeen alueilla.
FUAS-liittouma pyrki toimimaan korkeakoulupoliittisena ja yhteiskunnallisena vaikuttajana ja vahvistamaan sen jäsenammattikorkeakoulujen alueellisia toimintaedellytyksiä sekä valtakunnallista ja kansainvälistä kilpailuasemaa. Liittouman tavoitteena oli mahdollistaa jäsenkorkeakoulujen opiskelijoille laajat ympärivuotiset opiskelumahdollisuudet sekä jäsenkorkeakoulujen toiminta-alueiden pk-yrityksille ja yhteisöille kattavat ja monipuoliseen asiantuntijuuteen pohjautuvat TKI-palvelutuotteet. Jäsenkorkeakoulujen opiskelijoiden ulottuvilla oli kolmen ammattikorkeakoulun opintotarjonta.
Liittouman toiminta pohjasi yhteiseen strategiaan ja vuonna 2012 allekirjoitettuun liittoumasopimukseen.  Liittouman pohjana toimi vuonna 2008 solmittu kumppanuussopimus, jossa edellä mainittujen lisäksi mukana oli myös Metropolia Ammattikorkeakoulu. Metropolia Ammattikorkeakoulu ei ollut liittoumassa mukana.
FUAS-liittouma purkautui 1.1.2018.
Evakko (elokuva)

| Evakko |
| --- | --- |
 Elokuvan juliste.
Ohjaaja:  Ville Salminen
Käsikirjoittaja:  Jussi Talvi Ville Salminen
Perustuu:  Unto Seppäsen romaaniin Evakko (1954)
Tuottaja:  Mauno Mäkelä
Säveltäjä:  Harry Bergström
Kuvaaja:  Unto Kumpulainen
Leikkaaja:  Nils Holm
Lavastaja:  Ville Salminen
Pääosat:  Santeri Karilo Linda Lampinen Aino-Maija Tikkanen Eila-Kaarina Roine
Valmistustiedot
Valmistusmaa:  Suomi
Tuotantoyhtiö:  Fennada-Filmi Oy
Ensi-ilta:  30. elokuuta 1956
Kesto:  100 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Evakko on Ville Salmisen ohjaama mustavalkoinen elokuva vuodelta 1956. Elokuvan aiheena on karjalaisten evakkomatka pois kotiseudulta.
Näyttelijät

| 0 | 1 | 2 |
| --- | --- | --- |
|  Santeri Karilo  | … |  Nikkasen Aato   |
|  Linda Lampinen  | … |  Nikkasen Ulla   |
|  Aino-Maija Tikkanen  | … |  Nikkasen Elvi   |
|  Eila-Kaarina Roine  | … |  Nikkasen Sirkka   |
|  Tauno Söder  | … |  Nikkasen Arvo   |
|  Kaarlo Wilska  | … |  Havian Risto   |
|  Kerttu Hämeranta  | … |  Havian Aina   |
|  Leena Korhonen  | … |  Havian Aira   |
|  Sakari Jurkka  | … |  Kiesin Otto   |
|  Mirjam Salminen  | … |  Kiesin Hanna   |
|  Anton Soini  | … |  Kiesin Tahvo   |
|  Väinö Parviainen  | … |  Yllö   |
|  Pertti Weckström  | … |  Yllön Samu   |
|  Matti Kuusla  | … |  Yllön Salu   |
|  Matti Oravisto  | … |  Tauno Tuomaala   |
|  Uljas Kandolin  | … |  aluepäällikkö   |
|  Heikki Packalén  | … |  Riikilä   |
|  Ville-Veikko Salminen  | … |  vänrikki Jokela   |
|  Harri Sinijärvi  | … |  opettaja   |
|  Pia Hattara  | … |  aliopettaja   |
|  Rauni Luoma  | … |  Taunon äiti, Yli-Tuomaalan emäntä   |
|  Toivo Lahti  | … |  "puoliherra"   |
|  Kerttu Salmi  | … |  "puolirouva"   |
|  Mai-Brit Heljo  | … |  Purakselan rouva   |
|  Otto Noro  | … |  evakko   |
|  Jalmari Parikka  | … |  evakko   |
|  Veikko Linna  | … |  poliisi   |
|  Arttu Suuntala  | … |  Lahtinen   |
|  Uolevi Lönnberg  | … |  postintuoja   |
|  Jaana Salminen  | … |  Kiesin lapset   |
|  Timo Salminen  | … |  Kiesin lapset   |
|  Juha Salminen  | … |  Kiesin lapset   |
|  Lauri Lammela  | … |  haavoittunut sotilas   |
|  Ritva Valkama  | … |  tyttö junassa   |
|  Kauko Vuorensola  | … |  pioneeri   |
|  Ekke Hämäläinen  | … |  pioneeri   |
|  Annikki Linnoila  | … |  lotta   |
Arviot

Aikalaisarviot olivat sekä kielteisiä että myönteisiä. Kirjasta siirtynyttä katkelmallisuutta moitti Juha Nevalainen, mutta toisaalta hän totesi, että kirjan jäykät vuorosanat on uskallettu muokata luonnollisemmiksi. Bergströmin musiikki sai kiitosta, kuten keskeisten näyttelijöidenkin työ.
Arto Pajukallio on luonnehtinut elokuvaa jäykähköksi mutta koskettavaksi. Toisaalta sitä on sanottu Ville Salmisen kestävimmäksi työksi ja kehuttu sen epookkikuvausta ja näyttelijäohjausta..
Palkinnot

Jussi-palkinto 1956: paras miesnäyttelijä: Santeri Karilo
Feisal

Feisal tarkoittaa seuraava arabihallitsijoita:
Feisal I, Irakin kuningas
Feisal II, Irakin kuningas
Faisal I, Saudi-Arabian kuningas.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Feisal”, voi hakea sivunnimihaulla, laajalla sivunnimihaulla tai tekstihaulla.
Eye in the Sky (kappale)

| ”Eye in the Sky” The Alan Parsons Project |
| --- | --- | --- |

Singlen tiedot
 Albumilta: Eye in the Sky
 B-puoli: ”Mammagamma”
 Julkaistu: 1982
 Formaatti: 7" single
 Tuottaja(t): Alan Parsons
 Tyylilaji: soft pop, soft rock, progressiivinen pop
 Kesto: 05.04 (albumiversio) 04.11 (singleversio)
 Levy-yhtiö: Arista Records
The Alan Parsons Projectin muut singlet
| ”Snake Eyes” 1981 | ”Eye in the Sky” 1982 | ”Psychobabble” 1982 |
Musiikkinäyte
Alle 10%:n ääninäyte kappaleesta.
Äänitiedostojen kuunteluohjeet
Eye in the Sky on englantilaisen rockyhtye The Alan Parsons Projectin kappale vuonna 1982 julkaistulta samannimiseltä albumilta. Se julkaistiin myös singlenä, ja siitä muodostui yhtyeen tunnetuin kappale.
Yhtyeen keulahahmo Alan Parsons ei aluksi pitänyt ”Eye in the Skysta”, ja jopa löi kitaristi Ian Bairnsonin kanssa vetoa siitä, ettei kappale koskaan menestyisi. Single nousi Billboardin listalla sijalle 3., mikä oli samalla yhtyeen paras listasijoitus Yhdysvalloissa.
”Eye in the Skyn” nimen keksi Eric Woolfson, joka myös sävelsi kappaleen Parsonsin kanssa. Sanoitusten merkityksestä on kaksi teoriaa. Ensimmäisen mukaan sanoitus kertoo totalitaarisesta yhteiskunnasta, joka tarkkailee kansalaisiaan; toisen mukaan se kuvailee parisuhteen päättymistä ja seuraavaa katkeruutta. Sanoitukset näyttäisivät viittaavan lähinnä jälkimmäiseen tulkintaan. Toisaalta Parsons ja Woolfson ovat kertoneet, että nimen valintaan vaikuttivat kaikkialle ulottuva elektroninen valvonta sekä George Orwellin Vuonna 1984.
Vuonna 2019 Parsons levytti kappaleesta katalaaninkielisen version ”Seré els teus ulls al camí”. Se julkaistiin hyväntekeväisyyslevyllä, jonka tarkoituksena oli kerätä rahaa parantumattomien sairauksien tieteelliseen tutkimukseen.
Disconet Remix

Yökerhoja varten ”Eye in the Skysta” julkaistiin Disconet Remix -single. Tämä versio oli pituudeltaan lähes kymmenen minuuttia.
Arvostelut

Billboard nosti ”Eye in the Skyn” suositeltujen singlejen listalleen. Kappale ”saavuttaa seesteisen progepop-tunnelman, joka teki [yhtyeen taannoisesta hitistä] ’Timesta’ soittolistojen suosikin”. Edeltäjänsä tapaan ”Eye in the Sky” on rauhallisesti laulettu ja soitto tarjoaa hienovaraisia yksityiskohtia. Kappaleen aihe saattaa kuitenkin osoittautua vähemmän vetoavaksi kuin ”Timen” teema.
AllMusicin Stephen Thomas Erlewine kuvailee kappaletta ”pehmeäksi ja hiotuksi; niin hiotuksi, että on helppo unohtaa kertojan olevan pelottavan ja kaikkitietävän hahmon, joka vakoilee joko rakastettuaan tai alamaisiaan.” Erlewinen mukaan vain harvat kappaleet ovat yhtä hienostuneita kuin ”Eye in the Sky”.
Kokoonpano

| --- | --- |
 Yhtyeen jäsenet Alan Parsons – Fairlight CMI:n ohjelmointi, tuottaja, äänittäjä, säveltäjä  Eric Woolfson – laulu, sähköpiano, säveltäjä, sanoittaja, vastaava tuottaja :  Sessiomuusikot Ian Bairnson – sähkö- ja akustinen kitara  Stuart Elliott – rummut  David Paton – basso  Chris Rainbow – taustalaulu
FCK Salamat

FCK Salamat oli vuonna 1987 perustettu kirkkonummelainen jalkapalloseura. Aiemmin seura tunnettiin nimellä FC Kirkkonummi. Seuran viimeisenä puheenjohtajana toimi Gustaf Åberg. FCK Salamoiden sisarseura HC Salamat toimii edelleen pelaten jääkiekkoa nykyään viidenneksi ylimmällä sarjatasolla. FCK Salamoilla oli myös faniryhmä nimeltään Öky-Möykkä.[lähde? ] Seura voitti vuonna 2003 Suomen Cupin pikkufinaalin ja sijoittui Kakkosen lohkossaan kolmanneksi kaudella 1994. Kotiotteluitaan se pelasi Kirkkonummen keskuskentällä.
Kaudella 2006 seura pelasi Kolmosessa, jonne se putosi kaudella 2005 Kakkosesta. Kaudeksi 2007 seura putosi Neloseen, mutta nousi sieltä kaudeksi 2008 takaisin Kolmoseen. Sarjapaikka siirtyi keväällä seuran talousvaikeuksien vuoksi toiselle kirkkonummelaisseura KyIF:lle. Myös seuran junioritoiminta sulautettiin KyIF:iin ja FCK Salamat lakkasi toimimasta itsenäisenä seurana.
Seuraa edustaneita tunnettuja pelaajia

Aki Hyryläinen
Sampo Koskinen
Jani Modig
Mika Väyrynen
Sebastian Sorsa
Aiheesta muualla

Seuran sivut (Arkistoitu – Internet Archive)
Erik Sandström

Erik Arnold Alexander Sandström (31. lokakuuta 1902 Viipuri – 11. helmikuuta 1982) oli Suomen Puolustusvoimien everstiluutnantti. Hän toimi Suomen panssaridivisioonan esikuntapäällikkönä jatkosodan aikana.
Sandström osallistui vapaaehtoisena Suomen sisällissodan Helsingin valtaukseen vuonna 1918 ja Viron vapaussotaan vuonna 1919. Hän kirjoitti ylioppilaaksi 1921 ja kävi Kadettikoulun 1922–1923 sekä Sotakorkeakoulun 1937–1939. Hän palveli vuodesta 1924 Uudenmaan rakuunarykmentissä ja oli siellä 1928–1930 eskadroonanpäällikkönä sekä vuosina 1933–1937 samassa tehtävässä Hämeen ratsurykmentissä. Talvisodan aikana hän osallistui Tolvajärven taisteluihin ryhmä Talvelan operativiisen osaston päällikkönä ja Kollaan taisteluihin Sissipataljoona 3:n komentajana. Hänet ylennettiin 1940 majuriksi ja 1942 everstiluutnantiksi. Jatkosodan aikana Sandström oli Panssaridivisioonan esikuntapäällikkönä 1941–1944 ja sodan lopussa vähän aikaa Jääkäripataljoona 5:n komentajana. Hän siirtyi reserviin vuonna 1945. Sandström työskenteli vuodesta 1946 Helsingin kaupungin palveluksessa, vuodesta 1952 väestönsuojelutehtävissä, kunnes jäi eläkkeelle vuonna 1969. Eläkevuosinaan hän asui Espanjassa.
Ernst Karl Abbe

| Ernst Karl Abbe |
| --- | --- |

Henkilötiedot
Syntynyt: 23. tammikuuta 1840  Eisenach 
Koulutus ja ura
Väitöstyön ohjaaja:  Wilhelm Eduard Weber
Oppilaat:  Gottlob Frege
Tutkimusalue:  Optiikka
Ernst Karl Abbe (23. tammikuuta 1840 Eisenach, Saksa – 14. tammikuuta 1905 Jena, Saksa) oli saksalainen tähtitieteilijä, fyysikko ja valo-opin tutkija. Hänen mukaansa on nimetty kuussa oleva  Abben kraatteri.
Abbe opiskeli Jenan ja Göttingenin yliopistoissa, ja väitteli termodynamiikasta Göttingenissä vuonna 1861. Hänestä tuli fysiikan ja matematiikan professori Jenaan vuonna 1870, ja vuonna 1878 hänet valittiin tähtitieteen ja meteorologian obesrvatorioiden johtoon.
Hän omisti Jenassa Zeissin optisen tehtaan, mutta luovutti sen 1899 Carl Zeiss-Stifgung -nimiselle säätiölle, jolla on sekä tieteellisiä että sosiaalisia tehtäviä. Abbe kehitti myös mikroskoopin sen nykyiseen täydellisyyteen ja keksi siihen niin sanotun Abben valaistuslaitteen.
Aiheesta muualla

Kuvia tai muita tiedostoja aiheesta Ernst Karl Abbe Wikimedia Commonsissa
FC Ajax Lasnamäe

FC Ajax Lasnamäe on jalkapalloseura Lasnamäen kaupunginosasta, Tallinnasta, Virosta.
Seura perustettiin vuonna 1993 nimellä FC Ajax Estel Tallinn. Nykyisen nimensä se otti käyttöön vuonna 2005. Seuran miesten edustusjoukkue nousi kaudeksi 2006 Viron pääsarjaan Meistriliigaan, missä se säilyi kahden kauden ajan ennen putoamistaan takaisin Esiliigaan kaudeksi 2008.
Kauden 2011 päätteeksi seura putosi Esiliigasta Viron kolmannelle sarjatasolle.
Erilaisissa juniorisarjoissa seuralla on kaikkiaan 11 joukkuetta.
Ajax Lasnamäen menestys kausittain

| Kausi | Sarjataso | Sijoitus | Maaliero | Pisteet |
| --- | --- | --- | --- | --- |
| 2001 | III | 5 |  | 41 |
| 2002 | III | 1 | +106 | 60 |
| 2003* | II | 4 | +24 | 44 |
| 2004* | II | 6 | 0 | 32 |
| 2005 | II | 3 | +80 | 77 |
| 2006 | I | 8 | -69 | 25 |
| 2007 | I | 10 | -139 | 5 |
| 2008 | II | 9 | -122 | 30 |
| 2009 | II | 4 | +22 | 64 |
| 2010 | II | 3 | +33 | 69 |
| 2011 | II | 10 | -181 | 4 |

*nimellä FCA Estel Tallinn
Aiheesta muualla

Virallinen sivu
FC Ajax Soccernet.ee -sivustolla